b'\n_START_ARTICLE_\nLockheed Constellation\n_START_PARAGRAPH_\nLockheed Constellation (z vzdevkom "Connie") je \xc5\xa1tirimotorno propelersko letalo z batnimi motorji. Zasnovalo in izdelovalo ga je podjetje Lockheed med letoma 1943 in 1958 v tovarni v Kaliforniji, skupno so izdelali 856 letal. Letalo ima prepoznaven trojni rep in velja za eno izmed najlep\xc5\xa1ih letal kdajkoli izdelanih. Poganjajo ga \xc5\xa1tirje zvezdasti batni motorji Wright R-3350. Uporabljale so ga ve\xc4\x8dinoma letaske dru\xc5\xbebe, pa tudi ameri\xc5\xa1ka vojska (na primer v operaciji berlinski zra\xc4\x8dni most) in tudi ameri\xc5\xa1ki predsednik Dwight D. Eisenhower kot Air Force One._NEWLINE_Lockheed je delal \xc5\xbee od leta 1937 na L-044 Excalibur, \xc5\xa1tirimotornem letalu s tla\xc4\x8dno kabino. Leta 1939 pa je milijarder Howard Hughes za svojo letalsko dru\xc5\xbebo Trans World Airlines (TWA) naro\xc4\x8dil 40-sede\xc5\xbeno letalo z medcelinskim dosegom (5.600 km), kar je precej presegalo zmogljivosti Excaliburja. _NEWLINE_Za Constellation so uporabili torjni trojni rep, tako je letalo lahko uporabljajo \xc5\xbee obstoje\xc4\x8de hangarje. Imelo je sistem proti zaledenitvi kril in sprednjega roba repnih povr\xc5\xa1in in propelerjev ter hidravli\xc4\x8dno vodene krmilne povr\xc5\xa1ine. Najve\xc4\x8dja hitrost je bila okrog 600 km/h.'